
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κωδικοποίηση Καταστατικού της Εταιρείας «ΑΝΩΝΥΜΗ 

ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ». 1 

Τροποποίηση της ΔΥ1α/22463/97/29.1.1998 Ο.Ε. (ΦΕΚ 
112/12.2.1998/τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του Συγκροτήματος Νοσοκομείων 
Θεσσαλονίκης για τις ειδικότητες της Αγγειοχει¬ 
ρουργικής, ... Χειρουργικής Θώρακος και Χειρουργι¬ 


κής Παίδων. 2 

Τροποποίηση και συμπλήρωση της Β2/3326/18.11.98 
(ΦΕΚ 1203/τ.Β'/24.11.98) απόφασης Υπουργού Υγεί¬ 
ας και Πρόνοιας. 3 

Τροποποίηση και συμπλήρωση της Β2/οικ. 3150/ 
16.9.98 (ΦΕΚ 1057/τ.Β'/12.10.98) απόφασης Υπουρ¬ 
γού Υγείας και Πρόνοιας. 4 

Καθορισμός αποδέκτη χρήσης υδάτων θαλάσης του I- 
χθυογεννητικού Σταθμού της «ΑΓΙΑ ΣΩΤΗΡΙΑ Α.Ε.» 
στο Δήμο Δεσφίνας Ν. Φωκίδας. 5 


ΑΠΟΦΑΣΕΙ Σ 

Αριθ. Τ/5048 (1) 


Κωδικοποίηση Καταστατικού της Εταιρείας «ΑΝΩΝΥΜΗ Ε¬ 
ΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 12 έως 17του Ν. 2636/1998 «Σύσταση εται¬ 
ριών για την οργάνωση καλλιτεχνικών εκδηλώσεων και για 
τη διαχείριση της περιουσίας του ΕΟΤ, σύσταση Εθνικού 
Συμβουλίου Τουρισμού και τροποποιήσεις της νομοθεσίας 
για τον τουρισμό» (ΦΕΚ 198/Α). 

2. Το Ν. 2190/1920 ,όπως ισχύει σήμερα. 

3. Το Π.Δ. 33/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ36/Α/99). 

4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορί¬ 
ου στο Υπουργείο Ανάπτυξης» (ΦΕΚ 19/Α/96). 

5. Το άρθρο 29Ατου Ν. 1558/85, όπως έχει τροποποιηθεί 
με το άρθρο 27 του Ν. 2081/1992 (ΦΕΚ 154/Α). 


6. Την υπ’ αριθ. Τ/4838/19.10.98 απόφασης Υπουργού Α¬ 
νάπτυξης με θέμα «Καταστατικότης Εταιρείας «ΑΝΩΝΥΜΗ 
ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ». 

7. Την από 17.12.99 συνεδρίαση του Δ.Σ. της εταιρείας 
«ΑΕ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ» (το με αριθ. 
10566/17.12.99 συμβόλαιο), αποφασίζουμε: 

Το καταστατικό της Ανώνυμης Εταιρείας με την επωνυμία 
«ΑΝΩΝΥΜΗ ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ» 
που συστάθηκε με το άρθρο 12 του Ν. 2636/1998 καιεγκρί- 
θηκε με την υπ’ αριθ. Τ/4838/19.10.98 απόφαση Υπουργού 
Ανάπτυξης, κωδικοποιείται ως εξής: 

ΚΑΤΑΣΤΑΤΙΚΟ 

Της ΑΝΩΝΥΜΗΣ ΕΤΑΙΡΙΑΣ ΜΕ ΤΗΝ ΕΠΩΝΥΜΙΑ 

«ΑΝΩΝΥΜΗ ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ» 

ΚΕΦΑΛΑΙΟ Α' 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Άρθρο 1 

Σύσταση - Επωνυμία 

1. Με το άρθρο 12 του Ν. 2636/1998 συστάθηκε η Ανώνυ¬ 
μη Εταιρεία με την επωνυμία «ΑΝΩΝΥΜΗ ΕΤΑΙΡΙΑ ΑΞΙΟ¬ 
ΠΟΙΗΣΗΣ ΠΕΡΙΟΥΣΙΑΣ ΕΟΤ». 

2. Στις σχέσεις της εταιρείας με την αλλοδαπή, η επωνυ¬ 
μία και ο διακριτικός της τίτλος θα αποδίδονται σε πιστή με¬ 
τάφραση. 

Άρθρο 2 
Έδρα 

Έδρα της εταιρείας ορίζεται ο Δήμος Αθηναίων. 

Άρθρο 3 
Σκοπός 

1. Σκοπός της εταιρείας είναι η διοίκηση, η διαχείριση και 
η αξιοποίηση της περιουσίας και των επιχειρηματικών μο¬ 
νάδων του ΕΟΤ. 

2. Ως περιουσία του ΕΟΤ κατά την έννοια του παρόντος 
νοούνται τα εξής περιουσιακά στοιχεία αυτού: 

α. Τα κάθε είδους κινητά και ακίνητα πράγματα, συμπε¬ 
ριλαμβανομένου και του εξοπλισμού, τα οποία ανήκουν 
κατά κυριότητα στον ΕΟΤ ή τελούν υπό τη διοίκηση και 
διαχείριση αυτού ή έχουν μισθωθεί από αυτόν ή βρίσκο¬ 
νται στην εκμετάλλευσή του με οποιαδήποτε άλλη νομική 
μορφή. 

β. Οι κάθε είδους πόροι και κινητές αξίες, όπως χρήματα, 
καταθέσεις, ομόλογα, μετοχές και εν γένει χρεόγραφα σε 
δραχμές και σε ξένο νόμισμα. 

γ. Τα δικαιώματα βιομηχανικής ιδιοκτησίας, όπως σήμα¬ 
τα, επωνυμίες και διακριτικοί τίτλοι, τα δικαιώματα σε νέες 
τεχνογνωσίες και τα δικαιώματα πνευματικής ιδιοκτησίας. 

δ. Τα περιουσιακά στοιχεία, όπως κινητά, ακίνητα, πόροι, 
κινητές αξίες δικαιώματα που ανήκουν ή περιέρχονται σε 
άλλα νομικά πρόσωπα (ΝΠΔΔ, εταιρείες, κτλ), εφόσον και 
κατά το μέρος που σ’ αυτά συμμετέχει και ο ΕΟΤ, εμμέσως 
ή αμέσως. 

3. Ως επιχειρηματικές μονάδες του ΕΟΤ νοούνται οι του¬ 
ριστικές μονάδες αυτού και ιδίως οι ξενοδοχειακές μονά¬ 
δες και οι μονάδες των ιαματικών πηγών, των τουριστικών 
περιπτέρων, των ακτών, των τουριστικών λιμένων, καταφυ¬ 
γίων και αγκυροβολιών τουριστικών σκαφών, των χιονο¬ 
δρομικών κέντρων, των σταθμών θαλαμηγών, των σπηλαί¬ 
ων, των τουριστικών καταστημάτων και εγκαταστάσεων εν 
γένει και μέσων τουριστικής εξυπηρέτησης κάθε φύσης, οι 
οποίες ανήκουν κατά κυριότητα στον ΕΟΤ ή τελούν υπό τη 
διοίκηση και διαχείριση αυτού ή έχουν μισθωθεί από αυτόν 
ή βρίσκονται στην εκμετάλλευσή του με οποιαδήποτε άλλη 
νομική μορφή. 

4. Δεν υπάγονται στη διοίκηση και διαχείριση της εταιρεί¬ 
ας τα εξής περιουσιακά στοιχεία και οι εξής επιχειρηματι¬ 
κές μονάδες του ΕΟΤ: 

α. Τα περιουσιακά στοιχεία που προορίζονται για άμεση 
χρήση από τις υπηρεσίες του ΕΟΤ. 

β. Όλα τα ακίνητα (ξενοδοχειακά συγκροτήματα και λοι¬ 
πά κτίρια, γήπεδα, τουριστικά δημόσια κτήματα, σταθμός 
τελεφερίκ, χώροι στάθμευσης και λοιπές εγκαταστάσεις) 
και γενικά οι τουριστικές και ξενοδοχειακές επιχειρήσεις 
που βρίσκονται στην ευρύτερη περιοχή της Πάρνηθας. 

γ. Τα ακίνητα, οι εγκαταστάσεις και γενικά η επιχειρημα¬ 
τική μονάδα του καζίνου της Πάρνηθας και των υπόλοιπων 
καζίνων που λειτουργούν υπό την εποπτεία του. 

5. Γιατην επίτευξη του σκοπού της, η εταιρεία μπορεί να 
ασκεί οποιαδήποτε πράξη ή δραστηριότητα και ιδίως: 

α. Να απογράφει, να προβαίνει στη χαρτογράφηση και 
κτηματογράφηση και να συγκεντρώνει του τίτλους ιδιοκτη¬ 
σίας της ως άνω κινητής και ακίνητης περιουσίας του ΕΟΤ 
με σκοπό τη δημιουργία ενημερωμένου αρχείου αυτής της 
περιουσίας τους ΕΟΤ. 

β. Να διαθέτει τα περιουσιακά στοιχεία και τις επιχειρη¬ 
ματικές μονάδες με πώληση ή ανταλλαγή αυτών και ν' απο¬ 
κτά κινητά και ακίνητα, καθώς και επιχειρήσεις με αγορά, α¬ 
νταλλαγή ή απαλλοτρίωση, στο όνομά της ή στο όνομα και 
για λογαριασμό του ΕΟΤ. 

γ. Να εκμισθώνει τα περιουσιακά στοιχεία ή τις επιχειρημα¬ 
τικές μονάδες ή να παραχωρεί χωρίς αντάλλαγμα τη χρήση 
αυτών σε ΟΤΑ ή άλλους φορείς του δημόσιου τομέα ή να με¬ 
ταβιβάζει άλλο ενοχικό ή εμπράγματο δικαίωμα επ’ αυτών. 

δ. Να μισθώνει ή να αποδέχεται την παραχώρηση χρήσης 
κινητών ή ακινήτων στο όνομά της ή στο όνομα και για λο¬ 
γαριασμό του ΕΟΤ. 

ε. Να προβαίνει στην αξιοποίηση των επιχειρηματικών 
μονάδων με την άσκηση της επιχειρηματικής δραστηριότη¬ 
τας από την ίδια. 

στ. Να αποδέχεται ή να αποποιείται δωρεές, κληρονο¬ 
μιές, κληροδοσίες, χορηγίες και άλλες χαριστικές παροχές 
από οποιαδήποτε πηγή, στο όνομά της ή στο όνομα και για 
λογαριασμό του ΕΟΤ. 

ζ. Να εκπονεί μελέτες για την ανοικοδόμηση, επισκευή, 
συντήρηση ή ανακαίνιση των ακινήτων και ν' ανοικοδομεί, ε¬ 
πισκευάζει και ανακαινίζει αυτά ή να αναθέτει τις παραπάνω 
εργασίες σε τρίτους. Επιπλέον η εταιρεία μπορεί να εκτελεί 
στο όνομά της ή στο όνομα και για λογαριασμό του ΕΟΤ ή 


να αναθέτει σε τρίτους την εκτέλεση τεχνικών ή κάθε είδους 
έργων, τα οποία έχει το δικαίωμα ο ΕΟΤ να αναθέτει απευ¬ 
θείας σ’ αυτήν. 

η. Να προβαίνει στην προμήθεια του κάθε φύσης εξοπλι¬ 
σμού που είναι απαραίτητος για την αξιοποίηση και την εκμε¬ 
τάλλευση της περιουσίας και των επιχειρηματικών μονάδων. 

θ. Να εκμεταλλεύεται τα δικαιώματα πνευματικής και βιο¬ 
μηχανικής ιδιοκτησίας, της τεχνογνωσίας και τα λοιπά δι¬ 
καιώματα ή προϊόντα του ΕΟΤ. 

ι. Να συνάπτει δάνεια από το Δημόσιο, ΝΠΔΔ και τα ελλη¬ 
νικά ή αλλοδαπά πιστωτικά ιδρύματα για την εκπλήρωση 
του σκοπού της. 

ια. Να ιδρύει ή να συμμετέχει σε ανώνυμες εταιρείες που θα 
έχουν ίδιο ή παρόμοιο σκοπό με τον σκοπό της εταιρείας. 

ιβ. Να ενάγει και να ενάγεται και γενικά να διεξάγει στο ό¬ 
νομά της κάθε δίκη και να επιχειρεί κάθε μέτρο εκτέλεσης 
που αφορά τα περιουσιακά στοιχεία ή τις επιχειρηματικές 
μονάδες των οποίων της έχει ανατεθεί η διοίκηση και η δια¬ 
χείριση. 

6. Η διοίκηση και η διαχείριση των παραπάνω περιουσια¬ 
κών στοιχείων και επιχειρηματικών μονάδων ανατίθεται κά¬ 
θε φορά στην εταιρεία με απόφαση του Γ ενικού Γ ραμματέα 
του ΕΟΤ. Η διοίκηση και διαχείριση αυτών περιέρχεται στην 
εταιρεία με την κοινοποίηση σ’ αυτήν αυτής της απόφασης. 

7. Η εταιρεία έχει την εντολή και πληρεξουσιότητα να επι¬ 
χειρεί κάθε δικαιοπραξία που αναφέρεται σε περιουσιακά 
στοιχεία και επιχειρηματικές μονάδες του ΕΟΤ, των οποίων 
της ανατίθεται η διοίκηση και η διαχείριση. Τα αποτελέσμα¬ 
τα των δικαιοπραξιών αυτών επέρχονται στο όνομα και για 
λογαριασμό του ΕΟΤ. 

Άρθρο 4 

Διάρκεια 

Η διάρκεια της εταιρείας ορίζεται σε τριάντα (30) έτη και 
αρχίζει από την έναρξη ισχύος του Ν. 2636/1998. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ 

Άρθρο 5 

Μετοχικό κεφάλαιο 

1. Το μετοχικό κεφάλαιο της εταιρείας ορίστηκε αρχικά 
στο ποσό των διακοσίων εκατομμυρίων (200.000.000) 
δραχμών που διαιρείται σε 40 ονομαστικές μετοχές, ονο¬ 
μαστικής αξίας δραχμών 5.000.000 της καθεμιάς, το οποίο 
κεφάλαιο καταβλήθηκε από τον ΕΟΤ σε μετρητά (άρθρο 
14παράγραφοι 1 και2του Ν. 2636/1998 (ΦΕΚ 198Α'). 

2. Από την έκτακτη Γ ενική Συνέλευση των μετόχων της ε¬ 
ταιρείας της 17ης Δεκεμβρίου 1999, αποφασίστηκε η αύξη¬ 
ση του μετοχικού κεφαλαίου της εταιρείας κατά το ποσό 
των δραχμών των πεντακοσίων εκατομμυρίων 
(500.000.000) με την έκδοση 100 ονομαστικών μετοχών ο¬ 
νομαστικής αξίας 5.000.000 δραχμών της καθεμιάς, το ο¬ 
ποίο ανέλαβε να καλύψει ο ιδρυτής μέτοχος της εταιρείας 
ΕΟΤ σε μετρητά, που θα καταβάλει στην εταιρεία το αργό¬ 
τερο μέχριτην 31η Ιανουάριου του έτους 2000. 

3. Το μετοχικό κεφάλαιο της εταιρείας μετά την κατά την 
προηγούμενη παράγραφο αύξηση, ανέρχεται στο ποσό 
των επτακοσίων εκατομμυρίων (700.000.000) δραχμών, το 
οποίο διαιρείται σε 140 μετοχές ονομαστικής αξίας δραχ¬ 
μών 5.000.000 εκάστης. 

Άρθρο 6 

Καταβολή και πιστοποίηση του μετοχικού κεφαλαίου 

1. Μέσα στο πρώτο δίμηνο από τη δημοσίευση του κατα¬ 
στατικού της εταιρείας, το Διοικητικό Συμβούλιο υποχρε- 

ούται να συνελθεί σε ειδική συνεδρίαση με μοναδικό θέμα 
την πιστοποίηση καταβολής ή μη του από το παρόν κατα¬ 
στατικό οριζόμενου αρχικού μετοχικού κεφαλαίου. 

2. Σε κάθε περίπτωση αύξησης του μετοχικού κεφαλαίου 
η κατά τα ανωτέρω πιστοποίηση της καταβολής ή μη αυτού 
από το Διοικητικό Συμβούλιο πρέπει να γίνεται εντός προ¬ 
θεσμίας δύο (2) μηνών από την ορισθείσα προθεσμία κατα¬ 
βολής του ποσού της αύξησης. 

3. Η προθεσμία καταβολής της αύξησης του κεφαλαίου 
δεν μπορεί να είναι μικρότερη του ενός (1) μηνός και μεγα¬ 
λύτερη των τεσσάρων (4) μηνών από την ημέρα λήψης της 
σχετικής απόφασης από το αρμόδιο όργανο της εταιρείας. 

4. Στην περίπτωση που η αύξηση του μετοχικού κεφαλαί¬ 
ου συνοδεύεται από ανάλογη τροποποίηση του σχετικού 
περί κεφαλαίου άρθρου του καταστατικού, η προθεσμία κα¬ 
ταβολής της αύξησης του κεφαλαίου αρχίζει από την ημέ¬ 
ρα λήψης της σχετικής απόφασης από τη Γενική Συνέλευ¬ 
ση των μετόχων, δυνάμενη να παραταθεί από το Διοικητικό 
Συμβούλιο για έναν (1) ακόμη μήνα. 

5. Μέσα σε είκοσι (20) ημέρες από τη λήξη της προθε¬ 
σμίας των παρ. 1 και 2 του παρόντος, η εταιρεία υποχρεού- 
ται να υποβάλει στο Υπουργείο Ανάπτυξης αντίγραφο του 
σχετικού πρακτικού του Διοικητικού Συμβουλίου. 

ΚΕΦΑΛΑΙΟ Γ 

ΜΕΤΟΧΕΣ 

Άρθρο 7 

Μετοχές - Προσωρινοί τίτλοι 

1. Οι μετοχές της εταιρείας είναι ονομαστικές, ίσες και α¬ 
διαίρετες. 

2. Οι μετοχές μπορούν να εκδοθούν σε τίτλους μετοχών 
που αντιπροσωπεύουν μια ή περισσότερες μετοχές μετά α¬ 
πό απόφαση του Διοικητικού Συμβουλίου. Οι τίτλοι των με¬ 
τοχών είναι αριθμημένοι και φέρουν τη σφραγίδα της εται¬ 
ρείας και τις υπογραφές δύο μελών του Διοικητικού Συμ¬ 
βουλίου καθώς και τη χρονολογία έκδοσής τους, μπορούν 
δε να φέρουν και μερισματαποδείξεις. 

Κατά τα λοιπά τα σχετικά με την έκδοση και τον τύπο των 
μετοχών, την τήρηση βιβλίου μετόχων και μετοχών ρυθμί¬ 
ζονται με απόφαση του Διοικητικού Συμβουλίου της εται¬ 
ρείας και τις διατάξεις του Ν. 2190/20. 

3. Μέχρι την έκδοση των οριστικών τίτλων των μετοχών, 
μπορεί να εκδίδονται και να παραδίδονται στους δικαιού¬ 
χους προσωρινοίτίτλοι οι οποίοι υπογράφονται από δύο μέ¬ 
λη του Διοικητικού Συμβουλίου που ορίζονται με απόφασή 
του. Οι προσωρινοί τίτλοι αντικαθίστανται με τους οριστι¬ 
κούς τίτλους, όταν αυτοί θα εκδοθούν, σύμφωνα με τη δια¬ 
δικασία που θα ορίσει το Διοικητικό Συμβούλιο. 

4. Η εταιρεία δεν μπορεί να αποκτά τις δικές της μετοχές, 
παρά μόνο σε όσες περιπτώσεις ορίζει ο νόμος. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Άρθρο 8 

Αρμοδιότητες της Γ ενικής Συνέλευσης 

1. Η Γ ενική Συνέλευση των μετόχων αποτελεί το ανώτατο 
όργανο της εταιρείας και δικαιούται να αποφασίζει για κά¬ 
θε υπόθεση που αφορά την εταιρεία. Οι νόμιμες αποφάσεις 
της δεσμεύουν και τους μετόχους που διαφωνούν ή απου¬ 
σιάζουν. 

2. Η Γ ενική Συνέλευση είναι η μόνη αρμόδια που αποφα¬ 
σίζει: 

α) Για τις τροποποιήσεις του καταστατικού. 

β) Γιατην αύξηση ή την μείωση του μετοχικού κεφαλαίου. 


γ) Γ ιατην έκδοση ομολογιακού δανείου, 
δ) Για την εκλογή των μελών του Διοικητικού Συμβουλίου 
και για τον καθορισμό της αμοιβής τους, εκτός από τις πε¬ 
ριπτώσεις των άρθρων 11, 13 και 27 του παρόντος. 

ε) Γ ια την εκλογή των ελεγκτών και των αναπληρωματικών 
τους, εκτός από την περίπτωση του άρθρου 28 του παρό¬ 
ντος. 

στ) Γ ιατην απαλλαγή των μελών του Διοικητικού Συμβου¬ 
λίου και των ελεγκτών από την ευθύνη της διαχείρισης. 

ζ) Γ ια την έγκριση των ετήσιων λογαριασμών (ετήσιων οι¬ 
κονομικών καταστάσεων) της εταιρείας, 
η) Γ ια τον τρόπο διάθεσης των ετήσιων κερδών, 
θ) Γ ια τη συγχώνευση της εταιρείας, την παράταση διάρ- 
κειάς της, την διάσπαση, μετατροπή, αναβίωση ή τη διάλυ¬ 
σή της πριν από τη λήξη της διάρκειάς της. 
ι) Γ ια τον διορισμό εκκαθαριστών. 
ια) Για κάθε άλλο ζήτημα που φέρεται στη Γενική Συνέ¬ 
λευση είτε από τους μετόχους, που δικαιούνται σύμφωνα 
με τις σχετικές διατάξεις του παρόντος καταστατικού να ζη¬ 
τήσουν τη σύγκληση της έκτακτης Γ ενικής Συνέλευσης είτε 
από το Διοικητικό Συμβούλιο. 

Άρθρο 9 

Πρακτικά της Γ ενικής Συνέλευσης 

1. Η Γ ενική Συνέλευση συγκαλείται, συγκροτείται και λει¬ 
τουργεί σύμφωνα με τα οριζόμενα στις σχετικές διατάξεις 
του Ν. 2190/20, όπως εκάστοτε ισχύουν. 

2. Για τα θέματα που συζητούνται και αποφασίζονται στη 
Γ.Σ. τηρούνται πρακτικά που υπογράφονται από τον Πρόε¬ 
δρο και το Γραμματέα της. 

3. Τα αντίγραφα και τα αποσπάσματα των πρακτικών της 
Γενικής Συνέλευσης επικυρώνονται από τον Πρόεδρο της 
Γενικής Συνέλευσης ή του Διοικητικού Συμβουλίου της ε¬ 
ταιρείας ή τον νόμιμο αναπληρωτή του ή από πρόσωπο που 
ορίζεται με απόφαση του Διοικητικού Συμβουλίου. 

4. Επικυρωμένο αντίγραφο των πρακτικών της Γενικής 
Συνέλευσης υποβάλλεται μέσα σε είκοσι ημέρες στην επο- 
πτεύουσα Αρχή. 

Άρθρο 10 

Απαλλαγή μελών του Διοικητικού Συμβουλίου 

Μετά την έγκριση των ετήσιων λογαριασμών, η Γενική Συ¬ 
νέλευση αποφαίνεται με ειδική ψηφοφορία που διενεργεί- 
ται με ονομαστική κλήση, για την απαλλαγή των μελών του 
Δ.Σ. και των ελεγκτών από κάθε ευθύνη για αποζημίωση. Η 
απαλλαγή αυτή είναι ανίσχυρη στις περιπτώσεις του άρ¬ 
θρου 22α του Ν. 2190/20, όπως ισχύει σήμερα. 

ΚΕΦΑΛΑΙΟ Ε' 

ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 11 

Σύνθεση του Διοικητικού Συμβουλίου 

Η εταιρεία διοικείται από επταμελές Διοικητικό Συμβού¬ 
λιο (Δ.Σ.). 

Από αυτά τα τέσσερα (4) μέλη εκλέγονται από τη Γ ενική 
Συνέλευση και τα υπόλοιπα τρία (3) διορίζονται από τον Υ¬ 
πουργό Ανάπτυξης. 

Άρθρο 12 

Θητεία των μελών του Διοικητικού Συμβουλίου 

1. Η θητεία του Διοικητικού Συμβουλίου είναι τριετής (θε¬ 
τής) και παρατείνεται κάθε φορά μέχρι την εκλογή νέου Δι¬ 
οικητικού Συμβουλίου από την πρώτη μετά τη λήξη της θη¬ 
τείας του τακτική Γενική Συνέλευση. Η θητεία του πρώτου 
Διοικητικού Συμβουλίου ορίζεται μέχρι την ημέρα που συ- 

νέρχεται η πρώτη τακτική Γενική Συνέλευση των μετόχων, η 
οποία πραγματοποιείται μέσα στο πρώτο εξάμηνο από τη 
λήξη της πρώτης εταιρικής χρήσης. 

2. Τα μέλη του Δ.Σ. είναι πάντοτε επανεκλέξιμα και ελευ- 
θέρως ανακλητά. 

Άρθρο 13 

Αναπλήρωση και απουσία μελών του Διοικητικού 
Συμβουλίου 

1. Αν για οποιοδήποτε λόγο κενωθεί η θέση του μέλους 
του ΔΣ, το οποίο εκλέγεται από την Γ.Σ., πριν από τη λήξη 
της θητείας του, τα απομένοντα μέλη του Διοικητικού Συμ¬ 
βουλίου, εφόσον είναιτουλάχιστονπέντε (5), υποχρεούνται 
να εκλέξουν προσωρινά αντικαταστάτη για το υπόλοιπο της 
θητείας του συμβούλου που αναπληρώνεται. Η εκλογή αυ¬ 
τή υποβάλλεται για έγκριση στην αμέσως επόμενη τακτική 
ή έκτακτη Γενική Συνέλευση, η οποία επικυρώνει τη γενο- 
μένη εκλογή ή εκλέγει άλλο πρόσωπο. Οι πράξεις του πα¬ 
ραπάνω προσωρινού Συμβούλου θεωρούνται έγκυρες και ι¬ 
σχυρές, ακόμα και εάν η εκλογή τους δεν επικυρωθεί από 
την Γ ενική Συνέλευση. 

2. Αν κενωθεί θέση μέλους που διορίζεται από τον Υ¬ 
πουργό Ανάπτυξης, ο υπουργός διορίζει αντικαταστάτη για 
το υπόλοιπο της θητείας του συμβούλου που αντικαθίστα¬ 
ται. Μέχρι το διορισμό αυτό το Δ.Σ. συνεδριάζει έγκυρα, ε¬ 
φόσον τα απομένοντα μέλη του είναι τουλάχιστον πέντε (5). 

3. Η απουσία κάποιου Συμβούλου από της συνεδριάσεις 
του Δ.Σ., χωρίς δικαιολογημένη αιτία ή χωρίς άδεια του Δι¬ 
οικητικού Συμβουλίου συνεχώς επί έξι (6) συνεχείς συνε¬ 
δριάσεις, ισοδυναμεί με παραίτηση του από το Διοικητικό 
Συμβούλιο, η οποία όμως ισχύει από την ημέρα που το Διοι¬ 
κητικό Συμβούλιο αποφασίσει σχετικά και η σχετική από¬ 
φαση καταχωρηθεί στα πρακτικά του. 

4. Οι παραιτήσεις των μελώντου Διοικητικού Συμβουλίου 
πρέπει να απευθύνονται προς Διοικητικό Συμβούλιο. 

Άρθρο 14 

Συγκρότηση Διοικητικού Συμβουλίου σε σώμα - 
Γ ενικός Διευθυντής 

1. Το Διοικητικό Συμβούλιο συνέρχεται και συγκροτείται 
σε σώμα, εκλέγοντας, μεταξύ των μελώντου, τον Πρόεδρο 
και τον Αντιπρόεδρο. Επίσης το Διοικητικό Συμβούλιο ορί¬ 
ζει ως Γραμματέα του υπάλληλο της εταιρείας ή άλλου νο¬ 
μικού προσώπου ή του δημοσίου. 

2. Το Διοικητικό Συμβούλιο προσλαμβάνει Γ ενικό Διευθυ¬ 
ντή με σύμβαση ορισμένου χρόνου διάρκειαςτριών (3) ετών 
και καθορίζει τις αρμοδιότητές του. Ο Γενικός Διευθυντής 
πρέπει να είναι πτυχιούχος ΑΕΙ, να έχει εμπειρία στη διοίκη¬ 
ση και οργάνωση επιχειρήσεων και να γνωρίζει άριστα του¬ 
λάχιστον μια ξένη γλώσσα, κατά προτίμηση την Αγγλική. Η 
αμοιβή του Γ ενικού Διευθυντή καθορίζεται με απόφαση του 
Διοικητικού Συμβουλίου της εταιρείας που εγκρίνεται με 
κοινή απόφαση των Υπουργών Οικονομικών και Ανάπτυξης. 

3. Ο Πρόεδρος του Διοικητικού Συμβουλίου καταρτίζει 
την ημερησία διάταξη, διευθύνει τις συνεδριάσεις του Διοι¬ 
κητικού Συμβουλίου και ενημερώνει το Διοικητικό Συμβού¬ 
λιο για τις εργασίες της εταιρείας. Ο Γενικός Διευθυντής ει- 
σηγείταιτα θέματα στο Διοικητικό Συμβούλιο. 

4. Τον Πρόεδρο, όταν απουσιάζει ή κωλύεται, αναπληρώνει 
σε όλη την έκταση των αρμοδιοτήτων του, ο Αντιπρόεδρος. 

Άρθρο 15 

Αρμοδιότητες του Διοικητικού Συμβουλίου 

1. Το Δ.Σ. είναι αρμόδιο για την διοίκηση (διαχείριση και 
διάθεση) της εταιρικής περιουσίας και την εκπροσώπηση 


της εταιρείας. Αποφασίζει γενικά για όλα τα ζητήματα που 
αφορούν την εταιρεία μέσα στα πλαίσια του εταιρικού σκο¬ 
πού, με εξαίρεση εκείνα που σύμφωνα με τον νόμο ή το κα¬ 
ταστατικό ανήκουν στην αποκλειστική αρμοδιότητα της Γ ε¬ 
νικής Συνέλευσης. 

2. Το Δ.Σ. μπορεί να αναθέτει εγγράφως την άσκηση όλων 
ή μερικών από τις εξουσίες και τις αρμοδιότητές του (εκτός 
από αυτές που απαιτούν συλλογική ενέργεια), καθώς και 
την εκπροσώπηση της εταιρείας γενικώς, σε ένα ή περισ¬ 
σότερα πρόσωπα, μέλη ή όχι αυτού, στο Γ ενικό Διευθυντή, 
σε υπαλλήλους της εταιρείας ή τρίτους, καθορίζοντας συγ¬ 
χρόνως και την έκταση ή τους όρους αυτής της ανάθεσης, 
μπορεί δε να ορίσει και τους αναπληρωτές τους σε περί¬ 
πτωση απουσίας ή κωλύματος τους. 

Άρθρο 16 

Σύγκληση του Διοικητικού Συμβουλίου 

Το Διοικητικό Συμβούλιο συνεδριάζει τακτικά, τουλάχι¬ 
στον μία φορά το μήνα, στην έδρα της εταιρείας, ύστερα α¬ 
πό έγγραφη πρόσκληση του Π ροέδρου ή του αναπληρωτού 
ή εφόσοντο ζητήσουν δύο (2) μέλη του, οπότε ο Πρόεδρος 
υποχρεούται να συγκαλέσει το Δ.Σ. μέσα σε προθεσμία δέ¬ 
κα (10) ημερών από την υποβολή της αίτησης. Σε περίπτω¬ 
ση άρνησης του Προέδρου να συγκαλέσει το Δ.Σ. μέσα 
στην παραπάνω προθεσμία, ή εκπρόθεσμης σύγκλησής 
του, επιτρέπεται στα μέλη που ζήτησαν τη σύγκληση να συ- 
γκαλέσουν αυτά το Δ.Σ. μέσα σε προθεσμία πέντε (5) ημε¬ 
ρών από την λήξη του δεκαημέρου, γνωστοποιώντας τη 
σχετική πρόσκληση στα λοιπά μέλη του Δ.Σ. 

Άρθρο 17 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και συ¬ 
νεδριάζει έγκυρα, όταν παρίστανται σ’ αυτό τουλάχιστον 
πέντε (5) σύμβουλοι. 

2. Το Διοικητικό Συμβούλιο λαμβάνει έγκυρα αποφάσεις 
με πλειοψηφία τεσσάρων (4) τουλάχιστον παρόντων συμ¬ 
βούλων. 

Άρθρο 18 

Πρακτικά του Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, τα οποία υπογράφονται 
από τον προεδρεύοντα και τους συμβούλους που παρίστα- 
νται στη συνεδρίαση. Οι σύμβουλοι δεν έχουν δικαίωμα ν’ 
αρνηθούντην υπογραφή των πρακτικώντων συνεδριάσεων 
στις οποίες παρέστησαν. Μπορούν όμως να ζητήσουν να α- 
ναγραφεί η γνώμη τους στα πρακτικά. Αν κάποιος σύμβου¬ 
λος αρνείται να υπογράψει τα πρακτικά, γίνεται σχετική 
μνεία σε αυτά με μέριμνα του Προέδρου. 

2. Στο βιβλίο των πρακτικών καταχωρείται επίσης κατά¬ 
λογος των παραστάντων κατά την συνεδρίαση μελών του 
Διοικητικού Συμβουλίου. 

3. Τα αντίγραφα και τα αποσπάσματα των πρακτικών του 
Διοικητικού Συμβουλίου υπογράφονται από τον Πρόεδρο ή 
τον Αναπληρωτή του, εφόσον ο Πρόεδρος κωλύεται ή από 
πρόσωπο που ορίζεται από το Διοικητικό Συμβούλιο με α¬ 
πόφασή του. Με μέριμνα και εποπτεία του Προέδρου, τα 
πρακτικά τηρεί ο Γραμματέας του Δ.Σ., ο οποίος λαμβάνει 
αποζημίωση κατά συνεδρίαση που ορίζεται με απόφαση 
του Διοικητικού Συμβουλίου. 

Άρθρο 19 

Αποζημίωση μελών Διοικητικού Συμβουλίου 

1. Στα μέλη του Δ.Σ. μπορεί να χορηγείται αποζημίωση για 
τη συμμετοχή τους σ’ αυτό, που το ποσό της ορίζεται με ει- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1651 


δική απόφαση τηςτακτικής Γενικής Συνέλευσης, εκτός από 
τη περίπτωση του άρθρου 27 του παρόντος. 

2. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την εταιρεία, μόνο ανεγκριθεί 
με ειδική απόφαση της τακτικής Γενικής Συνέλευσης. 

ΚΕΦΑΛΑΙΟ ΣΤ' 

ΕΛΕΓΧΟΣ 

Άρθρο 20 

Ελεγκτές 

1. Η τακτική Γ ενική Συνέλευση εκλέγει κάθε χρόνο ένα τα¬ 
κτικό και ένα αναπληρωματικό ελεγκτή, που προέρχονται α¬ 
πό το Σώμα Ορκωτών Ελεγκτών, ορίζοντας και την αμοιβή 
τους σύμφωνα με τις ισχύουσες διατάξεις. 

2. Οι ελεγκτές είναι επανεκλέξιμοι, όχι όμως για περισσό¬ 
τερες από πέντε (5) εταιρικές χρήσεις. 

3. Μέσα σε πέντε (5) ημέρες από τη συνεδρίαση της Γ.Σ. 
που εξέλεξε τους ελεγκτές πρέπει να γίνει από την εταιρεία 
ανακοίνωση προς αυτούς του διορισμού τους, σε περίπτω¬ 
ση δε που αποποιηθούν τον διορισμό τους αυτόν μέσα σε 
προθεσμία πέντε (5) ημερών θεωρούνται ότι τον έχουν α¬ 
ποδεχθεί τον διορισμό τους και έχουν όλες τις σχετικές ευ¬ 
θύνες και υποχρεώσεις του άρθρου 37 Ν. 2190/20. 

4. Οι ελεγκτές, εκτός από τις υποχρεώσεις που ορίζονται 
στο άρθρο 37 Ν. 2190/20 οφείλουν να επαληθεύουν και τη 
συμφωνία του περιεχομένου της εκθέσεως του Διοικητικού 
Συμβουλίου με τις σχετικές ετήσιες οικονομικές καταστά¬ 
σεις. Για το σκοπό αυτό η έκθεση διαχείρισης του Διοικητι¬ 
κού Συμβουλίου πρέπει να τίθεται υπόψη τους τουλάχιστον 
τριάντα (30) ημέρες πριν από τη Γ ενική Συνέλευση. 

ΚΕΦΑΛΑΙΟ Ζ' 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

Άρθρο 21 

Εταιρική χρήση 

1. Η εταιρική χρήση είναι δωδεκάμηνης διάρκειας, αρχίζει 
την 1η Ιανουάριου καιλήγειτην31 η Δεκεμβρίου κάθε χρόνου. 

2. Εξαιρετικά η πρώτη εταιρική χρήση αρχίζει από τη ημέ¬ 
ρα της νόμιμης σύστασης της εταιρείας και λήγει την 
31.12.1999. 

Άρθρο 22 

Ετήσιες οικονομικές καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο κλείνει τους ετήσιους λογαριασμούς, συντάσσει λε¬ 
πτομερή απογραφή της περιουσίας της εταιρείας και κα¬ 
ταρτίζει τις ετήσιες οικονομικές καταστάσεις και την Έκθε¬ 
ση Διαχείρισης, σύμφωνα με τις διατάξεις του νόμου και 
ιδίως των άρθρων 42α, 42β, 42γ, 42δ, 42ε, 43, 43α και 43β 
του Ν. 2190/20, όπως ισχύουν σήμερα. 

2. Οι ετήσιες οικονομικές καταστάσεις περιλαμβάνουν: 

α. τον ισολογισμό 

β. τον λογαριασμό «αποτελέσματα χρήσεως» 

γ. των πίνακα διάθεσης κερδών και 

δ. το προσάρτημα 

Οι καταστάσεις αυτές αποτελούν ενιαίο σύνολο, ελέγχο¬ 
νται όπως ορίζουν τα άρθρα 36, 36α και 37 Ν. 2190/20 και 
εμφανίζουν με απόλυτη σαφήνεια την πραγματική εικόνα 
της περιουσιακής διάρθρωσης, της χρηματοοικονομικής 
θέσης και των αποτελεσμάτων χρήσης της εταιρείας. 

3. Για να ληφθεί από τη Γ ενική Συνέλευση έγκυρη απόφα¬ 
ση για την έγκριση των ετήσιων οικονομικών καταστάσεων, 
πρέπει να έχουν ελεγχθεί από τους ελεγκτές της εταιρείας 
και να έχουν υπογράφει από: 

α. τον Πρόεδρο του Διοικητικού Συμβουλίου ή τον ανα¬ 
πληρωτή του 


β. από ένα μέλος του Διοικητικού Συμβουλίου που ορίζε¬ 
ται με απόφασή του 

γ. από τον υπεύθυνο για τη Διεύθυνση Λογιστηρίου της ε¬ 
ταιρείας. 

Οι παραπάνω σε περίπτωση διαφωνίας τους για τη νομι¬ 
μότητα του τρόπου κατάρτισης των οικονομικών καταστά¬ 
σεων, οφείλουν να εκθέτουν εγγράφως τις αντιρρήσεις 
τους στη Γ.Σ. 

4. Οι ετήσιες οικονομικές καταστάσεις υποβάλλονται για 
έγκριση στην τακτική Γ ενική Συνέλευση και συνοδεύονται 
από: 

α. Έκθεση Διαχείρισης του Διοικητικού Συμβουλίου στην 
οποία αναφέρονται όλα τα στοιχεία όσο δυνατόν αναλυτι¬ 
κότερα, όπως καθορίζονται στο άρθρο 43α, παρ. 3 α και β 
του Ν. 2190/20, όπως τροποποιήθηκε και ισχύει σήμερα, 
β. Την έκθεση των ελεγκτών. 

5. Οι ετήσιες οικονομικές καταστάσεις (ισολογισμός κτλ), 
εκτός από το προσάρτημα, καθώς και το πιστοποιητικό ε¬ 
λέγχου, δημοσιεύονται είκοσι (20) ημέρες πριν από τη συ¬ 
νεδρίαση της Συνέλευσης, σύμφωνα με τις διατάξεις των 
άρθρων 7 β παρ. 1 β και 43 β παρ. 5 του Ν. 2190/20 

6. Είκοσι (20) ημέρες πριν από τη Γ ενική Συνέλευση πρέ¬ 
πει να υποβάλλεται στην αρμόδια εποπτεύουσα αρχή αντί¬ 
γραφο των ετήσιων οικονομικών καταστάσεων η οποία συ¬ 
νοδεύεται με την επ’ αυτών Έκθεση του Διοικητικού Συμ¬ 
βουλίου και την έκθεση των ελεγκτών. 

7. Μέσα σε είκοσι (20) ημέρες από την έγκριση των ετή¬ 
σιων οικονομικών καταστάσεων από τη Γ ενική Συνέλευση υ¬ 
ποβάλλεται στην αρμόδια εποπτεύουσα αρχή αντίγραφο 
αυτών, όπως εγκρίθηκαν, μαζί με αντίγραφο του σχετικού 
πρακτικού της Γ ενικής Συνέλευσης. 

Άρθρο 23 
Διάθεση Κερδών 

Με την επιφύλαξη του άρθρου 44 ατού Ν. 2190/20, όπως 
ισχύει, η διάθεση των κερδών της εταιρείας γίνεται με τον α¬ 
κόλουθο τρόπο: 

α. Προηγείται η διάθεση ποσοστού για τον σχηματισμό 
τακτικού αποθεματικού, όπως ορίζει ο νόμος, δηλ. αφαιρεί- 
ται το ένα εικοστό (1/20) τουλάχιστον των καθαρών κερδών 
κάθε έτος για το σχηματισμό τακτικού αποθεματικού. Η 
κράτηση αυτή παύει να είναι υποχρεωτική όταν το αποθε- 
ματικό καλύψει ποσό ίσο τουλάχιστον προς το ένα τρίτο 
(1/3) του μετοχικού κεφαλαίου. 

β. Ακολουθείς διάθεση του ποσού που απαιτείται για την 
καταβολή πρώτου μερίσματος, δηλ. ποσοστού ίσου προς 
το 6% τουλάχιστον του καταβεβλημένου μετοχικού κεφα¬ 
λαίου και σύμφωνα με το άρθρο 45 του Ν. 2190/20 σε συν¬ 
δυασμό με τις διατάξεις του Α.Ν. 148/1967 και Ν. 876/1979. 

γ. Το υπόλοιπο διατίθεται ελεύθερα με απόφαση της Γε¬ 
νικής Συνέλευσης. 

ΚΕΦΑΛΑΙΟ Η' 

ΛΥΣΗ - ΕΚΚΑΘΑΡΙΣΗ 

Άρθρο 24 
Λόγοι λύσης 

1. Η εταιρεία λύεται: 

α. Μετά την πάροδο του χρόνου της διάρκειάς της που ο¬ 
ρίζεται στο άρθρο 4, εκτός εάν πριν από τη λήξη αποφασι- 
στεί νόμιμη παράταση της διάρκειας, 
β. Οποτεδήποτε με απόφαση της Γ ενικής Συνέλευσης και 
γ. Με την κήρυξη της εταιρείας σε κατάσταση πτώχευ¬ 
σης. 

2. Η συγκέντρωση όλωντων μετόχωντης εταιρείας σ’ ένα 
πρόσωπο δεν αποτελεί λόγο λύσης της εταιρείας. 

3. Σε περίπτωση που το σύνολο των ιδίων κεφαλαίων της 
εταιρείας, όπως προσδιορίζονται στο άρθρο 42 γ του Ν. 
2190/20 μειωθεί περισσότερο από το μισό (1/2) του κατα¬ 
βεβλημένου μετοχικού κεφαλαίου, το Διοικητικό Συμβούλιο 
έχει υποχρέωση να συγκαλέσει Γ ενική Συνέλευση μέσα σε 
προθεσμία έξι (6) μηνών από τη λήξη της χρήσης και να α- 
ποφασίσειτη λύση της εταιρείας ή την υιοθέτηση άλλου μέ¬ 
τρου. 

4. Η λύση της εταιρείας υποβάλλεται σε δημοσιότητα 
σύμφωνα με τις διατάξεις των άρθρων 7 α και 7 β Ν. 
2190/20, όπως ισχύει σήμερα. 

Άρθρο 25 
Εκκαθάριση 

1. Εκτός από την περίπτωση της πτώχευσης, τη λύση της 
εταιρείας ακολουθεί η εκκαθάρισή της. Στην περίπτωση 
του εδαφίου α της παρ. 1 του προηγούμενου άρθρου του 
παρόντος, το Διοικητικό Συμβούλιο εκτελείχρέη εκκαθαρι- 
στή, εφόσοντο καταστατικό δεν ορίζει άλλο τι, μέχριτο διο¬ 
ρισμό εκκαθαριστών από τη Γενική Συνέλευση. Στην περί¬ 
πτωση του εδαφίου β της ίδιας ανωτέρω παραγράφου, η 
Γενική Συνέλευση με την ίδια απόφαση ορίζει εκκαθαρι- 
στές. 

2. Οι εκκαθαριστές που ορίζει η Γενική Συνέλευση μπο¬ 
ρούν να είναι δύο έως τέσσερις, μέτοχοι ή όχι, και ασκούν ό¬ 
λες τις συναφείς με τη διαδικασία και το σκοπό της εκκαθά¬ 
ρισης αρμοδιότητες του Διοικητικού Συμβουλίου. Ο διορι¬ 
σμός εκκαθαριστών συνεπάγεται αυτοδικαίως την παύση 
της εξουσίας του Διοικητικού Συμβουλίου και των ελε¬ 
γκτών. 

3. Οι εκκαθαριστές που ορίζονται από τη Γ ενική Συνέλευ¬ 
ση, οφείλουν, μόλις αναλάβουν τα καθήκοντάτους, να κά¬ 
νουν απογραφή της εταιρικής περιουσίας και να δημοσιεύ¬ 
σουν στον Τύπο και στην Εφημερίδα της Κυβερνήσεως 
(Τεύχος ΑΕ και ΕΠΕ) Ισολογισμό, του οποίου αντίτυπο υπο¬ 
βάλλεται στην αρμόδια Εποπτεύουσα Αρχή. Την ίδια υπο¬ 
χρέωση έχουν και οι εκκαθαριστές και όταν λήξει η εκκαθά¬ 
ριση. 

4. Η Γενική Συνέλευση των μετόχων διατηρεί όλα τα δι- 
καιώματά της κατά την διάρκεια της εκκαθάρισης. 

5. Οι εκκαθαριστές πρέπει να περατώσουν, χωρίς καθυ¬ 
στέρηση τις εκκρεμείς υποθέσεις της εταιρείας, να μετα¬ 
τρέψουν σε χρήμα την εταιρική περιουσία, να εξοφλήσουν 
τα χρέη της και να εισπράξουντις απαιτήσεις της. Μπορούν 
δε να ενεργήσουν και νέες πράξεις, εφόσον με αυτές εξυ¬ 
πηρετούνται η εκκαθάριση και το συμφέρον της εταιρείας. 

6. Οι εκκαθαριστές ενεργούν συλλογικά και αποφασίζουν 
κατά πλειοψηφία. 

7. Κάθε χρόνο υποβάλλονται στη Γ.Σ. τα αποτελέσματα 
της εκκαθάρισης, με έκθεση των αιτιών που εμπόδισαν την 
αποπεράτωση της εκκαθάρισης. 

8. Οι ετήσιες οικονομικές καταστάσεις, καθώς και οι οικο¬ 
νομικές καταστάσεις πέρατος της εκκαθάρισης εγκρίνο- 
νται απότη Γ.Σ. των μετόχων, που επίσης αποφασίζει και για 
την απαλλαγή των εκκαθαριστών από κάθε ευθύνη. 

9. Το υπόλοιπο απομένει μετά την εκκαθάριση των υπο- 
θέσεωντης εταιρείας και την αποπληρωμή όλωντωνχρεών 
της και των εξόδων της εκκαθάρισης διανέμεται στους με¬ 
τόχους κατά την αναλογία των μετοχών εκάστου. 

ΚΕΦΑΛΑΙΟ Θ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 26 

Κάλυψη και καταβολή του μετοχικού κεφαλαίου 

[Καταργείται, ως μεταβατική διάταξη]. 


Άρθρο 27 

Σύνθεση πρώτου Διοικητικού Συμβουλίου 

1. Το πρώτο Διοικητικό Συμβούλιο της εταιρείας αποτε- 
λείται από τους: 

α) Ευγένιο Γιαννακόπουλο του Ιωάννη και της Βενετίας, 
Γ ενικό Γ ραμματέα ΕΟΤ, κάτοικο Αλίμου Αττικής, οδός Κο- 
ριζή 20 που γεννήθηκε στο Π. Φάληρο Αττικής το έτος 1957, 
Έλληνα υπήκοο, με δελτίο αστυνομικής ταυτότητας που έ¬ 
χει αριθμό Σ 620103/98 και εκδόθηκε από το Α.Τ. Παλαιού 
Φαλήρου. 

β) Γιαουτζή Μαρία του Φώτη καιτης Στέλλας, καθηγήτρια 
ΕΜΠ, κάτοικο Ν. Πεντέλης, οδός Στρυμώνος 9που γενννή- 
θηκε στονΆγ. Κήρυκο Ικαρίας το έτος 1945, Ελληνίδα υπή¬ 
κοο, με δελτίο αστυνομικής ταυτότητας, που έχει αριθμό Ξ 
450741/89 και εκδόθηκε από το Α.Τ. Πεντέλης. 

γ) Παναγοπούλου Ιωάννα του Γεωργίου καιτης Παναγιώ¬ 
τας, δικηγόρο, κάτοικο Θεσσαλονίκης, οδός Ναυπλίου 1 
που γεννήθηκε στην Αγ. Βαρβάρα Πατρώντο έτος 1960, Ελ¬ 
ληνίδα υπήκοο, με δελτίο αστυνομικής ταυτότητας που έχει 
αριθμό Ρ 722682/95 και εκδόθηκε από το Πρότυπο Α.Τ. 
Θεσσαλονίκης. 

δ) Ζάζου Βαρβάρα του Ηλία καιτης Βασιλικής, τοπογρά¬ 
φο μηχανικό, Ειδικό Γ ραμματέα του Υπουργείου Πολιτι¬ 
σμού, κάτοικο Χαλανδρίου, οδός Αριστείδου 8-10, που γεν¬ 
νήθηκε στην Αθήνα το έτος 1957, Ελληνίδα υπήκοο, με δελ¬ 
τίο αστυνομικής ταυτότητας που έχει αριθμό Ρ 144466/92 
και εκδόθηκε από το Α.Τ. Χαλανδρίου. 

ε) Μακρυγιώργο Χαρίλαο του Νικολάου και της Αρτέμι- 
δος, πολιτικό μηχανικό, κάτοικο Γέρακα, οδός 25ης Μαρτί¬ 
ου 15, που γεννήθηκε στην Αθήνα το έτος 1954, Έλληνα υ¬ 
πήκοο, με δελτίο αστυνομικής ταυτότητας που έχει αριθμό 
Ρ 554127/94 και εκδόθηκε από το Α.Τ. Παλλήνης. 

στ) Παυλέα Γεώργιο του Παναγιώτη καιτης Κυριακής τέ¬ 
ως Γ ενικός Γ ραμματέας του Υπουργείου Δικαιοσύνης και ε¬ 
πίτιμος Αρεοπαγίτης, κάτοικος Αθηνών, οδός Δεριγνύ 19, 
που γεννήθηκε στην Πλάτσα Μεσσηνίας το έτος 1935, Έλ¬ 
ληνα υπήκοο, με δελτίο αστυνομικής ταυτότητας που έχει 
αριθμό Π 584479/90 και εκδόθηκε από το Ζ' Αστυνομικό 
Τμήμα Αθηνών. 

ζ) Βαρδάκη Ερασμίατου Σπυρίδωνα καιτης Μαρίας, ειδι¬ 
κό σύμβουλο του Γ ενικού Γ ραμματέα ΕΟΤ, κάτοικο Χολαρ- 
γού, οδός Εθνικής Αντιστάσεως 10 που γεννήθηκε στην Α¬ 
θήνα το έτος 1953, Ελληνίδα υπήκοο, με δελτίο αστυνομι¬ 
κής ταυτότητας που έχει αριθμό Ρ 046046/93 και εκδόθηκε 
από το ΚΓ Παράρτημα Ασφαλείας Αθηνών. 

Σχετική απόφαση Υπουργού Ανάπτυξης Τ/3220/ 
26.8.1999 (ΦΕΚ 1684/Β/31.8.1999). 

2. Η θητεία του πρώτου Διοικητικού Συμβουλίου ορίζεται 
μέχρι την ημέρα που θα συνέλθει η πρώτη τακτική Γενική 
Συνέλευση των μετόχων που θα πραγματοποιηθεί μέσα στο 
πρώτο εξάμηνο από τη λήξη της πρώτης εταιρικής χρήσης. 

3. Στον Πρόεδρο και στα μέλη του πρώτου Δ.Σ. χορηγεί¬ 
ται αποζημίωση που έχει ως εξής: 

α) Στον Πρόεδρο και στον Αντιπρόεδρο του Διοικητικού 
Συμβουλίου χορηγείται μηνιαία αποζημίωση που ανέρχεται 
μετά την αφαίρεση φόρου καιτωνπάσης φύσεως κρατήσε¬ 
ων στο ποσό των 250.000 δρχ. 

β) Στα μέλη του Διοικητικού Συμβουλίου χορηγείται μηνιαία 
αποζημίωση που ανέρχεται μετά την αφαίρεση φόρου και των 
πάσης φύσεως κρατήσεων στο ποσό των 200.000 δρχ. 

γ) Στα μέλη του Διοικητικού Συμβουλίου που διαμένουν ε¬ 
κτός Αθηνών καταβάλλονται οδοιπορικά έξοδα, έξοδα δια¬ 
μονής και ημερήσια εκτός έδρας αποζημίωση, για τη συμ¬ 
μετοχή τους στις συνεδριάσεις του Δ.Σ. 

Σχετικές αποφάσεις Υπουργού Ανάπτυξης Τ/3220/ 
26.8.1999 (ΦΕΚ 1684/Β/31.8.1999) και Τ/4749/13.12.1999. 

Άρθρο 28 

Ελεγκτές πρώτης εταιρικής χρήσης 

1. Ελεγκτές για την πρώτη εταιρική χρήση ορίζονται οι ε¬ 
ξής: 

α. Ως τακτικός ελεγκτής ο Μαρκόπουλος Παναγιώτηςτου 
Ευαγγέλου, ορκωτός ελεγκτής, που γεννήθηκε στο Βόλοτο 
έτος 1948, με δελτίο αστυνομικής ταυτότητας που έχει α¬ 
ριθμό Μ 112856/84 και εκδόθηκε από το ΚΔ Παρ. Ασφ. Αθη¬ 
νών και με ΑΜ ΣΟΕ 11311. 

β. Ως αναπληρωματικός ο Δημητρακέλλος Παναγιώτης 
του Σπήλιου, ορκωτός ελεγκτής, που γεννήθηκε στο Μονα- 
στήριο Αχόίας το έτος 1951, με δελτίο αστυνομικής ταυτό¬ 
τητας που έχει αριθμό Γ 857927/73 και εκδόθηκε από το Α.Τ. 
Ακράτας καιμεΑΜΣΟΕ10491. 

2. Η αμοιβή αυτών για την πρώτη εταιρική χρήση ορίζεται 
η προβλεπόμενη από το Σώμα Ορκωτών Ελεγκτών και συ¬ 
γκεκριμένα το ελάχιστο ωρομίσθιο για τον ελάχιστο χρόνο 
απασχόλησης. 

Άρθρο 29 

Διατυπώσεις δημοσιότητας 

Η εποπτεία σύμφωνα με τις διατάξεις του Ν. 2190/20 α¬ 
σκείται από τον Υπουργό Ανάπτυξης, οι δε καταχωρήσεις 
που προβλέπονται από τις διατάξεις της νομοθεσίας για τις 
ανώνυμες εταιρείες γίνονται στο Μητρώο της παρ. 8 του 
άρθρου 7βτου Ν. 2190/20 που τηρείται στην αρμόδια υπη¬ 
ρεσία του Υπουργείου Ανάπτυξης. 

Άρθρο 30 
Γ ενική Διάταξη 

Για τα θέματα που δεν ρυθμίζονται από το παρόν Κατα¬ 
στατικό έχουν εφαρμογή οι διατάξεις του Ν. 2190/20, όπως 
ισχύει κάθε φορά. 

Άρθρο 31 
Κάλυψη δαπανών 

Από την έκδοση της παρούσας απόφασης προκαλείται ε¬ 
τήσια δαπάνη δραχμών 20.400.000 που καλύπτεται από τον 
προϋπολογισμό της εταιρείας. Ειδικά για το έτος 1998 προ- 
καλείται δαπάνη δραχμών 5.100.000 που θα καλυφθεί από 
τον προϋπολογισμό του ΕΟΤ. 

Άρθρο 32 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Δεκεμβρίου 1999 

ΟΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. Δ1α/24772/99 ( 2 ) 

Τροποποίηση της ΔΥ1α/22463/97/29.1998 Ο.Ε. (ΦΕΚ 
112/12.2.1998/τ.Β) απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του Συγκροτήματος Νοσοκομείων Θεσσαλονίκης για τις 
ειδικότητες της Αγγειοχειρουργικής, ... Χειρουργικής 
Θώρακος και Χειρουργικής Παίδων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α’). 


2. Τις διατάξεις του άρθρου 1 παρ. 6 του Ν. 1278/82 
(ΦΕΚ 105τ.Α) όπως αντικαταστάθηκε από την παρ. 1 του 
άρθρου 44του Ν. 1759/88 (ΦΕΚδΟτ.Α). 

3. Τις διατάξεις του άρθρου 37 παρ.1 του Ν. 2519/1997 
(ΦΕΚ 165/21.8.1997 τ.Α’) «Ανάπτυξη και Εκσυγχρονισμός 
του Εθνικού Συστήματος Υγείας, οργάνωση των υγειονο¬ 
μικών υπηρεσιών, ρυθμίσεις για το φάρμακο και άλλες 
διατάξεις». 

4. Τη ΔΥ1 α/22463/97/29.1.1998 (ΦΕΚ 112/1221998 τ. Β) 
απόφασή μας, όπως τροποποιήθηκε μεταγενέστερα. 

5. Το γεγονός ότι ο Καβρακίδης Νικόλαος απεβίωσε. 

6. Το 3923/9.12.1999 Ορθή Επανακοινοποίηση έγγρα¬ 
φο του ΚΕ.Σ.Υ., αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών Ι¬ 
δρυμάτων (Σ.Κ.Ε.Ι.Ο.Π.Ν.Ι.) του Συγκροτήματος Νοσοκο¬ 
μείων Θεσσαλονίκης στην ειδικότητα της Πνευμονολο- 
γίας - Φυματιολογίας, αναπληρωματικόμέλος για την κρί¬ 
ση Δ/ντών, τον Στίγγα Νικόλαο, Δ/ντη στο Ν.Π.Γ.Ν. 
Θεσσαλονίκης «Ο ΑΓΙΟΣ ΠΑΥΛΟΣ», σε αντικατάσταση 
του Καβρακίδη Νικόλαου που απεβίωσε. 

2. Κατά τα λοιπά ισχύει η ανωτέρω τροποποιούμενη α¬ 
πόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

□ 

Αριθ. Β2/1745 ( 3 ) 

Τροποποίηση και συμπλήρωση της Β2/3326/18.11.98 (ΦΕΚ 
1203/τ.Β'/24.11.98) απόφασης Υπουργού Υγείας και 
Πρόνοιας. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 «Οργανισμός του Υπουργείου Υγείας 
και Πρόνοιας». 

2. Το Π.Δ. 433/83 (ΦΕΚ 163/9.11.83 τ.Α’) όπως τροποποιή¬ 
θηκε με την Υ2/οικ.329/2.2.98 απόφαση (ΦΕΚ 114 
τΒ'/12.2.98). 

3. Την υπ’ αριθμ. Β2/3326/18.11.98 (ΦΕΚ 11203/τΒ'/ 
24.11.98) απόφαση περί αναγνωρίσεως του νερού «ΡΒΟ- 
Ι_ΟΜ» προέλευσης Ο.Δ. Γιουγκοσλαβίας ως φυσικό μεταλ¬ 
λικό νερό, με χαμηλή περιεκτικότητα σε άλατα. 

4. Την υπ’ αριθμ. 5803/98 (ΦΕΚ 1178/τ.Β') 13.11.98 υπουρ¬ 
γική απόφαση «Ανάθεσης αρμοδιοτήτων στους Υφυπουρ¬ 
γούς Υγείας και Πρόνοιας», αποφασίζουμε: 

Τροποποιούμε την υπ’ αριθμ. Β2/3326/13.11.98 (ΦΕΚ 
1203/τΒ'/24.11.98) απόφασή μας και αντικαθιστούμε την 
παράγραφο 1 «Αναγνωρίζουμε το νερό «ΡΒΟΜΟΙ» προέ¬ 
λευσης Ο.Δ. Γ ιουγκοσλαβίας ως εξής: 

«Αναγνωρίζουμετο νερό «ΡΒΟΕΟΜ» προέλευσης Ο.Δ. Γι¬ 
ουγκοσλαβίας, της πηγής «ΡΒΟΕΟΜ» ως φυσικό μεταλλικό 
νερό με χαμηλή περιεκτικότητα σε άλατα,γιατί πληρεί όλες 
τις προϋποθέσεις που προβλέπονται από το Π .Δ. 433/83 για 
τους όρους εκμετάλλευσης και κυκλοφορίας στο εμπόριο 
των φυσικών μεταλλικών νερών και σύμφωνα με την ετικέτ- 
τα που εγκρίθηκε από την Επιτροπή». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά η απόφαση ισχύει ως έχει. 

Η παρούσα να δημοσιευθεί στην Εφημερίδα της Κυβερ- 
νήσεως και θα ισχύει από την ημερομηνία έκδοσής της. 

Αθήνα, 22 Σεπτεμβρίου 1999 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

□ 

Αριθ. Β2/1466 (4) 

Τροποποίηση και συμπλήρωση της Β2/οικ. 3150/ 
16.9.98 (ΦΕΚ 1057/τ.Β712.10.98) απόφασης Υπουρ¬ 
γού Υγείας και Πρόνοιας. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 «Οργανισμός του Υπουργείου Υγείας 
και Πρόνοιας». 

2. Το Π.Δ. 433/83 (ΦΕΚ 163/9.11.83 τ.Α’) όπως τροποποι¬ 
ήθηκε με την Υ2/οικ.329/2.2.98 απόφαση (ΦΕΚ 114/ 
τ.Β712.2.98) 

3. Την υπ’ αριθμ. Β2/οικ.3150/16.9.98 (ΦΕΚ 1057/τ.Β/ 
12.10.98) απόφαση περί αναγνωρίσεως του νερού «ΚΝύΑΖ 
ΜΙΕΟδ» προέλευσης Ο.Δ. Γιουγκοσλαβίας ως φυσικό με¬ 
ταλλικό νερό. 

4. Την υπ’ αριθμ. 5803/98 (ΦΕΚ 1178/τ.Β'/13.11.98 υπουρ¬ 
γική απόφαση «Ανάθεσης αρμοδιοτήτων στους Υφυπουρ¬ 
γούς Υγείας και Πρόνοιας», αποφασίζουμε: 

Τροποποιούμε την υπ’ αριθμ. Β2/οικ.3150/16.9.98 (ΦΕΚ 
1057/τΒ'/12.10.98) απόφασή μας και αντικαθιστούμε την 
παράγραφο 1 «Αναγνωρίζουμε το νερό «ΚΝϋΑΖ ΜΙΕΟδ» 
προέλευσης Ο.Δ. Γιουγκοσλαβίας.ως εξής: 

«Αναγνωρίζουμε το νερό «ΚΝύΑΖ ΜΙΕΟδ», προέλευσης 
Ο.Δ. Γ ιουγκοσλαβίας της γεώτρησης «ΚΝύΑΖ ΜΙίΟδ», ως 
φυσικό μεταλλικό νερό γιατί πληρεί όλες τις προϋποθέσεις 
που προβλέπονται από το Π.Δ. 433/83 «για τους όρους εκ¬ 
μετάλλευσης και κυκλοφορίας στο εμπόριο των φυσικών 
μεταλλικών νερών και σύμφωνα με την ετικέττα που εγκρί- 
θηκε από την Επιτροπή». 

Κατά τα λοιπά η απόφαση ισχύει ως έχει. 

Η παρούσα να δημοσιευθεί στην Εφημερίδα της Κυβερ- 
νήσεως και θα ισχύει από την ημερομηνία έκδοσής της. 

Αθήνα, 22 Σεπτεμβρίου 1999 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 


Αριθ. 195 (5) 

Καθορισμός αποδέκτη χρήσης υδάτων θαλάσηςτου Ιχθυο- 
γεννητικού Σταθμού της «ΑΓΙΑ ΣΩΤΗΡΙΑ Α.Ε.» στο Δήμο 
Δεσφίνας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Την αριθ. Ειβ/221/65 Υγειονομική Διάταξη. 

2. Την αριθ. ΥΜ/οικ.794/21.2.90 απόφαση Υπουργείου Υ¬ 
γείας και Πρόνοιας. 

3. Την από 10.11.98 αίτηση της «Α.Ε. ΑΓΙΑ ΣΩΤΗΡΙΑ». 

4. Το αριθ. Β2/3780/30.11.98 φύλλο παρατηρήσεων του 
Υπουργείου Υγείας και Πρόνοιας. 

5. Το σχετικό φάκελο μετά υπάρχοντα στοιχεία (μελέτη). 

6. Το από 27.5.99 πρακτικό της Ειδικής Επιτροπής, απο¬ 
φασίζουμε: 

Α) Καθορίζουμε την ανωτέρα τάξη χρήσης των υδάτων 
του αποδέκτη (θάλασσα), της θέσης Τράχηλος του Δήμου 
Δεσφίνας, για την αλιεία και κολύμβηση. 

Β) Καθορίζουμε ως χώρο των εγκαταστάσεων επεξεργα¬ 
σίας των αποβλήτων του ανωτέρω Ιχθυογεννητικού Σταθ¬ 
μού τη χερσαία έκταση που βρίσκεται στο Ακρωτήριο Τρά¬ 
χηλος, περιοχής του Δήμου Δεσφίνας. 

Γ) Καθορίζουμε το μήκος του υποθαλάσσιου αγωγού των 
αποβλήτων .τουλάχιστον 50 μ. μήκος από την ακτή και βά¬ 
θος 30 μ.,για να εξασφαλίζεται η ικανοποιητική διασπορά 
και διάχυση των επεξαργασμένων αποβλήτων, με την προ¬ 
ϋπόθεση ότι ο αγωγός θα εκβάλλει στη Νοτιοδυτική πλευ¬ 
ρά των εγκαταστάσεων και όχι στο εσωτερικό του κόλπου. 

Δ) Η ποιότητα των αποβλήτων θα πρέπει να ικανοποιεί τις 
παρακάτω παραμέτρους: 

1) ΒΟΩ ΜΟ/Ε κάτω των 40 

2) ΟΟ Ω ΜΟ/Ε κάτω των 150 

3) ΡΗ 6,0-8,0 

4) Χρώμα μη ορατό σε διάλυση 1:20 

5) Επιπλέοντα υλικά (μεγαλύτερα από 1 ΟΜ) Απουσία μηδέν. 

6) Καθιζάνοντα ΜΟ/Ε, διαχωριζόμενα ΜΟ/Ε, μετά δύο ώ¬ 
ρες κάτω των 0,5. 

7) Αιωρούμενα στερεά υλικά κάτω των 40 ΜΟ/Ε. 

Ε) Καθορίζουμε, όπως τα λύματα που προέρχονται από τις 
πόσης φύσης εγκαταστάσεις, να υφίστανται, πριν απάτη διά¬ 
θεσή τους, στο τελικό αποδέκτη, αποτελεσματική απολύμαν¬ 
ση, σύμφωνα με την Ειβ/221/65 Υγειονομική Διάταξη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Άμφισσα, 17 Ιανουάριου 2000 

Ο Νομάρχης 
ΑΠ. ΚΑΡΑΧΑΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





